title: Mao Zedong
text: , politico, estatista y poeta chinés (Shaosan, Hunan, 26 d'aviento de 1893 – Pequín, 9 de setiembre de 1976). En l'anyo 1921 estió un d'os fundadors d'o Partiu Comunista de China. Organizó una revuelta entre os labradors y miró de fer un debantamiento en Hunan, pero fracasó. Progresivament imposó los suyos criterios adintro d'o partiu, plegando a la capeza d'o movimiento comunista en 1935. En 1949 dimpués d'una luenga guerra civil proclamó a Republica Popular de China.
  
  Estió President d'o Politburó d'o Partiu Comunista de China dende 1943 y president d'o Comité Central d'o Partiu Comunista de China dende 1945 dica la suya muerte. Baixo iste liderache, o Partiu Comunista gubernó China como resultato d'a victoria en a Guerra Civil Chinesa y en funda a Republica Popular d'a China en 1949.
  
  Mao desarrolló una branca d'o marxismo-leninismo conoixita como maoismo, en paralelo a la ideyolochía politica d'o estalinismo, y mientres yera en o poder colectivizó l'agricultura mientres o dito Gran Salto Entabán. Creyó, y mas tardi crebó, l'alianza con a Unión Sovietica. mas entabant encetó a Revolución Cultural.
  
  A Mao se li reconoixe a creyación d'una China unificata, en paz y sin de dominación estranchera por primera vegata dende a Guerra de l'opio; d'atra man ye muit creticato por os episodios de fambre entre 1958–1961 y por a violencia que acompanyó a la Revolución Cultural.
  
  Presidents d'a Republica Popular de China
  1893 (naixencias)
  1976 (muertes)